Cosmin Prelipceanu a anunţat că refuză premiul în valoare de 1.500 de lei oferit de APTR în cadrul unei gale ce a avut loc marţi seară la Teatrul Naţional „I.L. Caragiale“ din Bucureşti.





Paginademedia.ro. Iniţial, realizatorul Digi24 a acceptat recompensa, iar distincţia a fost ridicată de colega lui Ioana Ciurlea, însă acum spune că organizatorii nu i-au comunicat în niciun moment faptul că premiile sunt finanţate public, aspect dezvăluit de

„APTR a decis să dea un premiu «Jurnalului de seară» pentru ediţia «Colectiv - 3 ani». A fost o emisiune grea, de mare încărcătură pentru toată echipa, de la idee şi până am ieşit din emisie. Un premiu acordat de mulţi ani de un juriu profesional ne-a picat bine tuturor. Ne onorează şi le mulţumim celor de la APTR. În niciun moment al comunicarii cu organizatorii nu mi s-a spus că premiile sunt finanţate public. Înţeleg că legătura se presupunea pentru că există o tradiţie de 15 ani în acest sens. Nu am ştiut. Consider că ziariştii ar trebui să stea departe de banii publici. Întotdeauna. De aceea refuz orice premiu în bani“, a explicat Prelipceanu pe Facebook.





Cosmin Prelipceanu nu este singurul care a refuzat premiul. Şi echipa „România, te iubesc!“, de la Pro TV, i-a anunţat pe organizatori înainte de gală că nu doresc distincţia.